DEMONETISATION
న్యూఢిల్లీ: గత నవంబర్‌లో 500,1000 నోట్లను రద్దు చేస్తూ ప్రధాని మోడీ సంచలన నిర్ణయం
తీసుకున సంగతి తెలిసిందే. కాగా పాత నోట్లను మార్చుకునేందుకు ఈ సంవత్సరం చివరి వరకు అవకాశం
కల్పించారు.ఈ నేపథ్యంల బ్యాంకు ఖాతాల్లో భారీగా డిపాజిట్లు పెరిగాయి.అయితే నోట్ల రద్దు అనంతరం కేంద్ర
ప్రభుత్వ ఉద్యోగుల ఖాతాల్లో జమ చేసిన నిధులపై దర్యాప్తు చేపట్టనున్నట్లు సెంట్రల్‌ విజిలెన్స్‌ కమీషన్‌ చీఫ్‌ కెవి
చౌదరి పేర్కొన్నారు. దీనిపై ఇప్పటికే ఆదాయపు పన్ను అధికారుల నుంచి సమాచారం సేకరిస్తున్నట్లు వెల్లడించారు.
నోట్ల రద్దు తరువాత ఉద్యోగులు జమ చేసిన నగదంతా వారి ఆదాయం నుంచి చేశారా లేదా అన్న కోణంలో
దర్యాప్తు చేపట్టనున్నాం. ఇప్పటికే నోట్ల రద్దు తరువాత వ్యక్తిగత ఖాతాలను సిబిడిటి పరిశీలిస్తుంది.దీంతో ఈ
నిర్ణయం తీసుకున్నాం అని చౌదరి పేర్కొన్నారు.కేంద్ర ప్రభుత్వ ఉద్యోగులతో పాటు కేంద్ర ప్రభుత్వ రంగంలో
పనిచేసే ప్రతి ఒక్కరి ఖాతాలను కూడా పరిశీలించనున్నట్లు వివరించారు.ఒకవేళ వారి ఖాతాల్లో జమ అయిన
నగదులో ఏమైనా అవకతవకలు కనిపిస్తే వారిపై తగు చర్యలు తీసుకుంటామన్నారు.బ్యాంక్‌ డిపాజిట్లలో
అవకతవకలు జరిగి ఉండవచ్చనే అనుమానంతో ఈ నిర్ణయం తీసుకున్నామని చౌదరి పేర్కొన్నారు.